มีรายงานว่า ขณะเกิดเหตุทำให้นักท่องเที่ยวทั้งชาวไทยและชาวต่างประเทศ กว่า 1,000 คน ที่พักผ่อนอยู่ในโรงแรมย่านที่เกิดเหตุระเบิดมากกว่า 10 แห่ง ต่างพากันหลบหนีออกจากโรงแรมทำให้เกิดความโกลาหล ส่วนย่านธุรกิจอื่นๆ ที่มีร้านอาหารและสถานบันเทิงได้พากันปิดตัวเองลงทันทีผู้เห็นเหตุการณ์เล่าว่าขณะเกิดเหตุเป็นช่วงเวลาที่มีนักท่องเที่ยวเข้ามาท่องเที่ยวในอ.หาดใหญ่มาก โดยเฉพาะที่บริเวณหน้าโรงแรมลีการ์เดนท์ มีตลาดโต้รุ่ง และมีชาวบ้านผู้ออกมาอยู่ในบริเวณดังกล่าวจำนวนมาก ทันทีที่เสียงระเบิดดังขึ้นทำให้ผู้คนวิ่งหนีกันอย่างชุลมุนวุ่นวาย โดยเฉพาะนักท่องเที่ยวชาวมาเลเซีย อินโดนีเซีย และสิงค์โปร์ที่หนีตายอลหม่านแหล่งข่าวจากนักธุรกิจในพื้น อ.หาดใหญ่เปิดเผยว่า เมื่อ 2-3 วันที่ผ่านมา เจ้าหน้าที่รัฐได้มีการเตือนกับนักธุรกิจในพื้นที่อ.หาดใหญ่ให้ระมัดระวังเหตุร้ายที่จะเกิดวันที่ 16 กันยายน นี้ด้วย เพราะเป็นวันครบรอบการสถาปนาขบวนการมูจาฮีดีนและวันสถาปนารัฐปัตตานี จนในที่สุดก็เกิดเหตุรุนแรงขึ้นตามที่มีการคาดการณ์ไว้
เจ้าหน้าที่รัฐได้มีการเตือนกับนักธุรกิจในพื้นที่อ.หาดใหญ่ให้ระมัดระวังเหตุร้ายที่จะเกิดวันที่เท่าใด 
16 กันยายน